Johan Gunder Adler
Store norske leksikon,Historie,Norsk og nordisk historie,Norges historie,Norges historie fra 1814 til 1884
Johan Gunder Adler var en norsk-dansk statsmann. Sammen med Christian Magnus Falsen utarbeidet han i 1814 det Udkast til en Constitution for Kongeriget Norge som ble lagt til grunn for for forhandlingene i Riksforsamlingen på Eidsvoll i 1814. Det kan ikke definitivt avgjøres hvilke avsnitt hver av de to vennene har ansvaret for. Forslaget var sterkt påvirket av den amerikanske forfatningen av 1787 og den første franske av 1791.
Adler ble født i København, kom til Norge i 1812 som bestyrer av den lærde skole i Halden med tittel av lektor. I slutten av juli 1814 ble Adler utnevnt til kong Christian Frederiks kabinettsekretær og deltok i forhandlingene med stormaktutsendingene.Senere dro Adler til Danmark. I 1839 ble han sekretær hos Christian Frederik etter dennes tronbestigelse som Christian 8 av Danmark. Adler innehadde en rekke høye stillinger ved det danske hoff. Les mer i Store norske leksikon Johan Adler i Norsk biografisk leksikon Grunnlovens historie 1814 – det selvstendige Norges fødsel